OzLabs/hebrew-wiki-articles huggingface dataset:
מדבר נפוד

מדבר נפוד (בערבית: صحراء النفود) הוא מדבר בחלק הצפוני של חצי האי ערב, המשתרע לאורך של כ-290 ק"מ ורוחב של כ-225 ק"מ, עם שטח של כ-103,600 קמ"ר.<ref name="nyt"></ref>

הנפוד הוא למעשה ימת חול (ארג), אזור מדברי הממוקם בצפון-מרכז ערב הסעודית. הוא ידוע ברוחות העזות הפתאומיות שלו, אשר מייצרות את החוליות העצומות בצורת חצי סהר. החול בנפוד בגוון אדמדם. גשם יורד בו פעם או פעמיים בשנה. באזורים מסוימים בשפלת הנפוד, כלומר אלה הסמוכים להרי חג'אז, יש נווה מדבר שבהם מגדלים תמרים, ירקות, שעורה ופירות. הנפוד מחובר לא-רובע אל-ח'אלי על ידי הדהנה, מסדרון מישורי ארוך של חצץ ודיונות חול המשתרע לאורך של 1,287 קילומטרים ובעל רוחב משתנה של 15–50 ק"מ.

במהלך המרד הערבי בשנת 1917, כוחות בראשות אודה איבו טאיי תקפו את עיירת החוף עקבה (שבידי טורקיה בזמנו) על אגפה המזרחי המוחלש. הגישה הייתה דרך מסלול מדברי ארוך ורחב, העובר קרוב לשפת הנפוד. קולונל תומאס לורנס ביקש מאודה איבו טאיי לאפשר לקבוצתם לסטות ממסלולם אל הנפוד. אודה סירב בטענה שזה מיותר.<ref name="7pill"></ref> המעבר הקשה שלהם לא כלל כניסה לנפוד, כפי שמתואר בסרט "לורנס של ערב".

הגילוי של אצבע אנושית מאובנת בת תארוך של 85,000 שנה באן-נפוד בשנת 2016 על ידי ד"ר מתיו דובאל מאוניברסיטת גריפית' סיפקה את העדות המוקדמת ביותר לבני אדם מודרניים מחוץ לאפריקה וללבנט.<ref></ref>

== קישורים חיצוניים ==

== הערות שוליים ==

קטגוריה:ימות חול (צורת נוף)
קטגוריה:חצי האי ערב
קטגוריה:ערב הסעודית: גאוגרפיה
משרד המשפטים (הממלכה המאוחדת)

משרד המשפטים (באנגלית: Ministry of Justice) הוא משרד מטה מרכזי של ממשלת בריטניה הפועל לעשיית צדק ולשירות הציבור בתחום המשפט בהתאם למדיניות ממשלת בריטניה, תוך הגנה על שלטון החוק, על זכויות האדם. המשרד אמון על שורה ארוכה של חלקים במערכת המשפט, נושאים ותחומי פעילות משפטיים ומקצועיים שונים.

בראש המשרד עומד מזכיר המדינה לענייני משפטים.

== תפקידים ==
למשרד המשפטים מספר תחומי אחריות:
* הפעלת בתי המשפט – מבתי המשפט האזרחיים, בתי הדין והדיונים בדיני משפחה, ועד שירותי משפט פלילי.
* הפעלת בתי הסוהר – הפעלת מוסד הענישה, מתקני הכליאה והמאסר בממלכה.
* הפעלת שירותי המבחן – עידוד עבריינים להפוך את חייהם לאזרחים שומרי חוק.

== מבנה ==
יחידות משרד המשפטים כוללות:
{| class="wikitable"
|+
!שם היחידה
!תפקיד
|-
|שירות הייעוץ ותמיכה בבתי המשפט לילדים ומשפחה
|דואג לאינטרסים של ילדים המעורבים בהליכים משפחתיים. הוא בלתי תלוי בבתי המשפט ובשירותי הרווחה, אך מייעץ לבתי המשפט מה נחשב לטובתם של הילדים.
|-
|הרשות לפיצוי פגיעות פליליות
|אמון על תביעות פיצויים לאנשים שנפגעו פיזית או נפשית בגלל שהיו קורבן לפשע אלים באנגליה, סקוטלנד או ויילס.
|-
|שירות בתי המשפט ובתי הדין של הוד מלכותו
|אחראי על ניהול בתי המשפט הפליליים, האזרחיים והמשפחה ובתי דין באנגליה ובויילס.
|-
|שירות בתי הסוהר והמבחן של הוד מלכותו
|אחראי על ביצוע העונשים שניתנים על ידי בתי המשפט, במעצר ובקהילה, ומשקם את האסירים באמצעות חינוך ותעסוקה.
|-
|הסוכנות לסיוע משפטי
|מספק סיוע משפטי וייעוץ משפטי אזרחי ופלילי באנגליה ובוויילס כדי לעזור לאנשים להתמודד עם בעיות המשפטיות.
|-
|משרד האפוטרופוס הציבורי
|מסייע לאזרחים בהחלטות לגבי בריאותם וכספם ולקבל החלטות חשובות עבור אחרים שאינם יכולים להחליט בעצמם.
|-
|ועדת המשפט לנוער 
|אחראי לפיקוח על מערכת המשפט לנוער באנגליה ובוויילס.
|}

== קישורים חיצוניים ==
* 

== הערות שוליים ==

קטגוריה:משרדי ממשלת בריטניה
קטגוריה:משרדי משפטים
עקיבא להרן

עקיבא להרן (בהולנדית: Lehren; ביידיש: לעהרן; 30 ביולי 1795 – ג' בכסלו ה'תרל"ז, 19 בנובמבר 1876) היה בנקאי ונדבן יהודי-הולנדי, שעמד בראש ארגון הפקידים והאמרכלים של אמסטרדם בין השנים 1861–1876.

כמו שני אחיו, צבי הירש (שהיה גם חמיו) ויעקב מאיר, שעמדו לפניו בראש הפקוא"מ, נחשב עקיבא להרן לצד היותו עשיר מופלג ופילנתרופ, כשמרן קנאי שמילא תפקיד מרכזי במאבק ברפורמה ביהדות ובהתבוללות, בקהילה היהודית באמסטרדם. וכמי שייצג את מוסד 'החלוקה' בארץ ישראל אל מול ניסיונות הפרודוקטיביזציה באמצע המאה ה-19.

==ביוגרפיה==
נולד לר' אברהם משה להרן, יוצא העיר מנהיים שבדרום מערב גרמניה. אחיו הגדולים ממנו היו צבי הירש ויעקב מאיר. שלושת האחים היו עשירים מופלגים ואורח חייהם הדתי, ששאב ממסורת חסידות אשכנז ומנהגים נוספים כמו תפילה לפי נוסח ספרד, הביא אותם לניסיונות חוזרים וכושלים של הקמת בתי כנסת פרטיים בערים ההולנדיות שבהן חיו.

עקיבא נישא לצפורה געלה בתו של אחיו הגדול צבי הירש, אך לא היו להם ילדים. הוא נחשב לתלמיד-חכם הגדול יותר מבין האחים להרן, ועמד בראש ארגון הפקידים והאמרכלים של אמסטרדם בשנות השיא שלו, במשך תקופה ממושכת (בניגוד לאחיו האמצעי, יעקב מאיר, שלא הותיר חותם משמעותי בתקופת כהונתו הקצרה בין השנים 1857–1861).

בראשית שנות ה-30 של המאה ה-19 התחייב לתרום קרקע להקמת בית כנסת בירושלים, הקמת בית הכנסת לפי תנאיו של התורם, גרמה לפילוג בקהילת הפרושים ובית הכנסת סוכת שלום ב"חצר ר' ישעיה", הקנה לאחת הקבוצות את שמה "סיעת החצר" (הקבוצה השנייה היא "סיעת החורבה").

הוא ראה בפניות אליו מצד תומכי ההתיישבות בארץ ישראל, כמו הרב צבי הירש קלישר ויחיאל מיכל פינס, במכתבים פרטיים ועל גבי העיתונות, כניסיונות להסיט אותו מתפקידו כראש הפקוא"מ, שאותו ראה כאחראי לאיסוף תרומות למען החזקת לומדי התורה בארץ ישראל. וסירב לכל שינוי בעניין זה. יוצא מכלל זה, שיתוף הפעולה שלו עם הרב עזריאל הילדסהיימר לטובת הקמת בתי מחסה בעיר העתיקה בירושלים.

נפטר באמסטרדם ב-19 בנובמבר 1876, ליוו אותו למנוחות המונים. לפי צוואתו ספד לו במסע ההלוויה רק הרב יוסף צבי דינר.

==לקריאה נוספת==
* מרדכי אליאב, ר' עקיבא לעהרן – האיש ופועלו, סיני, כרך המאה, ירושלים תשמ"ז, עמ' פז–צד.

==קישורים חיצוניים==
* 

קטגוריה:נדבנים יהודים הולנדים
קטגוריה:היישוב הישן
אבראהים קאנה

אבראהים קאנה (בצרפתית: Ibrahim Kané; נולד ב-23 ביוני 2000 במאלי) הוא כדורגלן מאלי המשחק בעמדת הקשר בקבוצת וורסקלה פולטבה מליגת העל האוקראינית ובנבחרת מאלי.

== קריירת מועדונים ==
החל משנת 2018 משחק קאנה בקבוצה הבוגרת של וורסקלה פולטבה מליגת העל האוקראינית. בשנת 2022 הושאל לצ'ינגדאו האיניו מליגת העל הסינית, במדיה ערך 22 הופעות ליגה והבקיע חמישה שערים.

== קריירה בינלאומית ==
ב-11 ביוני 2021 ערך קאנה את הופעת הבכורה שלו בנבחרת מאלי, בתיקו 1-1 נגד נבחרת הרפובליקה הדמוקרטית של קונגו במשחק ידידות.

== קישורים חיצוניים ==

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני וורסקלה פולטבה
קטגוריה:כדורגלני נבחרת מאלי
קטגוריה:מאלים שנולדו ב-2000
איש ושמו אוטו

איש ושמו אוטו (באנגלית: A Man Called Otto) הוא סרט קומדיה אמריקאי המבוסס על ספר בשם "איש ושמו אובה" שיצא לאור בשנת 2012 בשוודיה. הספר המקורי גם הוא הפך לסרט שוודי בשם "איש ושמו אובה" שיצא לאקרנים בשנת 2015. <ref></ref>

הסרט האמריקני יצא לאקרנים ב 13 בינואר 2023 (בשוודיה) ובוים על מארק פורסטר ומופיעים בו השחקנים טום הנקס (בתפקיד אוטו), מנואל גרסיה-רולפו, מריאנה טרוינו, ופיטר לוסון ג'ונס.

== תקציר העלילה ==
הסרט מתאר את חייו של אלמן מבוגר מריר וזועף בשם אוטו, כחצי שנה לאחר פטירת אשתו סוניה, החי בבדידות ומנהל חיים קבועים ומסודרים מאוד. בעקבות בדידותו, אוטו מחליט לשם קץ לחייו, אבל הניסיון שלו להתאבד משתבש פעם אחר פעם. בהדרגה הוא הופך בעל כורחו למעורב בחייהם של שכניו. בין ניסיון התאבדות אחד לשני אוטו ממשיך לנסות לשמור על כללי ההתנהלות במתחם הבתים שבו הוא חי.

השינוי בחייו של אוטו מגיע עם הגעתם של שכנים חדשים. משפחה צעירה הכוללת בעל מגושם וחסר אונים בשם טומי (מנואל גרסיה-רולפו), אשתו ההיספנית התוססת וההריונית מריסול (מריאנה טרוינו), ושתי הילדות הקטנות שלהם. והקשר שנוצר בין אוטו למשפחה, משפיע גם על שאר קשריו עם הסובבים אותו, כדוגמת שכנו רובן שהיה שותפו במשך שנים רבות לניהול מתחם הדיור. רובן (פיטר לוסון ג'ונס), הסתכסך איתו לפני שנים לאחר "ניסיון מרד" בסמכותו של אוטו. כעת רובן יושב משותק ודומם בביתו. אשתו אניטה (חואניטה ג'נינגס) נזקקת לעזרה של שכניה בגלל ניסיונה של חברת נדל"ן בשם "די ומריקה" (נשמע כמו "מוות + אמריקה") להשתלט על המתחם ולסלק אותה ואת בעלה מביתם.

קשר נוסף הנרקם בחייו של אוטו הוא עם מלקום, התלמיד הטרנסג'נדר לשעבר של סוניה שיזדקק לעזרתו בתחומים שונים.

==הפקה==
ריטה וילסון, אשתו של הנקס, הייתה אחד ממפיקות הסרט. בנו של הנקס, טרומן הנקס, משחק את אוטו בצעירותו.<ref></ref>

== קישורים חיצוניים ==

* [https://www.srugim.co.il/738510-התכוננו-להתאהב-בטום-הנקס-באיש-ושמו-או התכוננו להתאהב בטום הנקס, ב"איש ושמו אוטו"]
* [https://www.youtube.com/watch?v=h51B__sR0ck טריילר לסרט "איש ושמו אוטו" באתר יוטיוב]

== הערות שוליים ==

2024 01
קטגוריה:סרטי 2023
קטגוריה:סרטי קומדיה אמריקאיים
קטגוריה:סרטים אמריקאיים מבוססי ספרים
קטגוריה:סרטים באנגלית
רוטב רובר

רוטב רובר (בצרפתית: Sauce Robert) הוא רוטב חרדל חום ואחד "הרטבים הקטנים", או "הרטבים המורכבים".

== מאפיינים ==
רוטב רובר הוא אחד הרטבים המופקים מהדמי גלאס הצרפתי הקלאסי, אשר בתורו נגזר מרוטב אספניול, אחד מחמשת רטבי האם במטבח הצרפתי (בשאמל, ולוטה, אספניול, עגבניות והולנדייז).<ref>Escoffier, Auguste. The Escoffier Cookbook. Crown Publishers, Inc., New York, 1969. p. 15.</ref>

רוטב רובר עשוי מבצל קצוץ מבושל בחמאה ללא השחמה, צמצום של יין לבן, פלפל שחור גרוס, תוספת דמי גלאס ומסתיים בחרדל.<ref>Saulnier, Louis. Le Répertoire de la Cuisine. 7th Edition. English Edition. Hardcover, printed by Lowe and Brydone, London. No copyright date is listed, book was purchased in 1954. p 23.</ref>

== התאמה למאכלים ==
הרוטב מתאים לבשר אדום, במיוחד בשר חזיר, בדרך כלל בגריל.<ref>Escoffier, p. 31</ref> כמו כן רוטב רוברט מלווה בדרך כלל נתחי בשר בגריל נוספים כמו: עוף, יונים צלי ארנב וברווז, ביצים עלומות ודג הייק (בקליים).

== היסטוריה ==
רוטב רוברט הוא אחד הרטבים המורכבים המוקדמים ביותר שנרשמו. מתוך 78 הרטבים המורכבים שנקבעו על ידי מארי-אנטואן קארם בתחילת המאה ה-19, רק שניים - רוטב רובר ורמולד - היו נוכחים בספרי בישול ישנים בהרבה, כמו Le Cuisinier Roial et Bourgeois של Massaliot, מ-1691<ref name="Sokolov1976">Sokolov, Raymond. "The Saucier's Apprentice", A Brief History of French Sauces. pages 5–7. Alfred A. Knopf, Inc. 1976.</ref> בספרו הקנוני של שארל פרו על היפהפייה הנרדמת (1696), המלכה האם המפלצת מתעקשת שהיפהפייה הנרדמת וילדיה יוגש להם רוטב מהסוג "א-לה-סוס רובר".

גרסה של רובר לרוטב מופיעה גם ב-Le Cuisinier François של פרנסואה פייר לה וארן (1651), הטקסט המכונן של המטבח הצרפתי המודרני.

== קישורים חיצוניים ==

* [https://www.cuisineaz.com/recettes/sauce-robert-5982.aspx מתכון לרוטב רובר]

== הערות שוליים ==

קטגוריה:המטבח הצרפתי: רטבים
דואט לאחת (סרט)

דואט לאחת (באנגלית: Duet for One) הוא סרט דרמה בריטי משנת 1986 בבימויו של אנדריי קונצ'לובסקי, עם ג'ולי אנדרוז, אלן בייטס, מקס פון סידוב וליאם ניסן בתפקידים הראשיים.

התסריט הוא של טום קמפינסבקי ומבוסס על המחזה שלו "דואט לאחת" משנת 1980. המחזה נכתב לצמד שחקנים ובתסריט נוספו עוד דמויות.

המחזה הועלה בישראל ב-1994 בתיאטרון בית לסין בהשתתפות גילה אלמגור ושלמה בר שביט וב-2002 בתיאטרון הספרייה (מאיה מעוז ודודו ניב). הסרט והמחזה הם על כנרת שסובלת מטרשת נפוצה. קמפינסקי הכחיש קשר בין המחזה לפרשת חייה של ז'קלין די פרה.

ג'ולי אנדרוז הייתה מועמדת לפרס גלובוס הזהב לשחקנית הטובה ביותר - סרט דרמה.

==תקציר העלילה==
סטפני אנדרסון (ג'ולי אנדרוז) היא כנרית בריטית בעלת שם עולמי. היא מתכוננת לקונצרט באלברט הול ביחד עם תלמידה המועדף קונסטנטין (רופרט אוורט) בליווי פסנתרן הליווי הוותיק שלה, לאוניד (זיגפריד שטיינר) בו ינגנו את הקונצ'רטו לשני כינורות של באך.

היא אובחנה לאחרונה כסובלת מטרשת נפוצה הפוגעת בנגינתה וגורמת לה לדיכאון. הפסיכיאטר שלה, ד"ר לואיס פלדמן (מקס פון סידוב) מבין את מצוקתה אך מתקשה לעזור לה.

סטפני נשואה למנצח והמלחין דייוויד (אלן בייטס). שניהם עסוקים בקריירות שלהם ואין להם ילדים.

סטפני מתמוטטת בקונצרט באלברט הול והקריירה שלה מסתיימת. המצב הכללי מידרדר – דייוויד עוזב אותה למסע ניצוח בעולם ביחד עם מזכירתו/פילגשו פני (קתרין הריסון) וקונסטנטין עוזב אותה למען סדרת קונצרטים בלאס וגאס. היא נשארת בבית עם המשרתת המסורה שלה אניה (משה מריל), מרותקת לכסא גלגלים.

הדיכאון שלה מחמיר והיא מחליטה למכור חפצים מביתה. היא מזמינה את סוחר האלטע זאכן הארי (ליאם ניסן) שצפתה בו ברחוב. הוא בחור חסר השכלה אבל צעיר ומושך ושניהם מתקרבים זה לזו ומקיימים יחסים אינטימיים למרות שהוא נשוי ואב לילדה. סטפני נותנת לו במתנה את כינור הסטרדיוואריוס שלה ששווה 250,000 לירה שטרלינג.

סטפני צופה בהופעה שלה בטלוויזיה והדיכאון שלה גובר. היא בולעת כדורי שינה במטרת התאבדות אך אניה מגלה זאת ומנסה להציל אותה. בדמיונה רואה סטפני את כל הנפשות שליוו אותה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ולי אנדרוז
|סטפני אנדרסן
|כנרת
|-
|אלן בייטס
|דייוויד קורנוואליס
|בעלה של סטפני
|-
|מקס פון סידוב
|ד"ר לואיס פלדמן
|פסיכיאטר
|-
|ליאם ניסן
|הארי
|סוחר אלטע זאכן
|-
|רופרט אוורט
|קונסטנטין קסאניס
|כנר
|-
|שיבון רדמונד
|
|אשתו של הארי
|-
|מרגרט קורטני
|סוניה
|סוכנת של סטפני
|-
|קתרין הריסון
|פני
|מזכירה של דייוויד
|-
|זיגפריד שטיינר
|לאוניד
|פסנתרן
|-
|משה מריל
|אניה
|עוזרת
|}

==קישורים חיצוניים==

* [https://www.youtube.com/watch?v=NvRqojTKe_U קדימון לדואט לאחת], באתר יוטיוב
* [https://www.youtube.com/watch?v=pr0n6f8kMXY ג'ולי אנדרוז ומקס פון סידוב], באתר יוטיוב
* [https://www.lessin.co.il/shows/דואט-לאחת/ דואט לאחת], בתיאטרון בית ליסין

קטגוריה:סרטי 1986
קטגוריה:סרטים באנגלית
קטגוריה:סרטי ג'ולי אנדרוז
קטגוריה:סרטי דרמה בריטיים
קטגוריה:סרטים מבוססי מחזות
קטגוריה:נכות באמנות
קטגוריה:טרשת נפוצה
סלסה ורדה

סלסה ורדה (בספרדית: Salsa verde; מילולית "רוטב ירוק") הוא סוג של רוטב ירוק חריף במטבח המקסיקני המבוסס על עגבניות ופלפל חריף ירוק.

== מאפיינים ==
הסלסה ורדה המקסיקנית המבוססת על עגבניות מתוארכת לאימפריה האצטקית, כפי שתועד על ידי הרופא הספרדי פרנסיסקו הרננדס, והיא נבדלת מהרטבים הירוקים של תזונת ימי הביניים האירופיים הירוקים שהיו על בסיס פטרוזיליה.<ref></ref>

במטבחים של מקסיקו ודרום מערב ארצות הברית, היא מוגשת לעיתים קרובות עם מנות בסגנון מקסיקני או טקס-מקס כמו אנצ'ילדות וצ'יצ'רון (עור חזיר). הגרסה האופיינית לניו מקסיקו מורכבת בעיקר מצ'ילי ירוק ולא עגבניות.

== סוגים ==
הרוטב הירוק הזה מגיע בתתי סוגים:
* רוטב מבושל, שבו מבשלים את המרכיבים ולאחר מכן טוחנים.
* סלסה צלויה, בה צולים את האלמנטים על קומאל (מחבת) ואחר כך טוחנים.
* רוטב נא, שבו טוחנים מרכיבים ואוכלים ללא בישול.
* שילוב שבו מבשלים חלק מהאלמנטים.

ניתן להשתמש בעלי ומכתש או בבלנדר לתהליך הטחינה. בישול או צלייה של העגבניות ישפרו את הטעם ויספקו סלסה מתוקה יותר.<ref></ref> לאחר הכנת הרוטב אפשר לבשל אותו שוב במחבת עם מעט שמן.

== קישורים חיצוניים ==

== הערות שוליים ==

קטגוריה:המטבח המקסיקני
קטגוריה:רטבים
טרוויליאן נאפייר

תת אדמירל סר טרוויליאן דאקרס וילס נאפייר, KCB, MVO (באנגלית: Sir Trevylyan Dacres Willes Napier; 19 באפריל 1867 – 30 ביולי 1920) היה קצין בצי המלכותי שהיה המפקד העליון, תחנת אמריקה והודו המערבית.

== ביוגרפיה ==
נאפייר נולד ב-19 באפריל 1867 והיה בנם של אלה לואיזה (וילסון) ותת אדמירל ג'רארד ג'ון נאפייר.<ref>Mosley, Charles, editor. Burke's Peerage, Baronetage & Knightage, 107th edition, 3 volumes. Wilmington, Delaware, U.S.A.: Burke's Peerage (Genealogical Books) Ltd, 2003.</ref> הוא הצטרף לצי המלכותי. הוא הועלה לדרגת לוטננט ב-14 בדצמבר 1887, ולקומנדר ב-1 בינואר 1889. באפריל 1902 הוא הוצב באמ"י ויקטוריה ואלברט, היאכטה האישית של המלך, שם היה סגן המפקד. הוא הועלה לדרגת קפטן ביוני 1903, ומונה למפקד אמ"י ויקטוריה ואלברט מאוחר יותר באותה שנה ועל אוניית המערכה אה"מ בלרופון ב-1911.<ref name="iwm">Imperial War Museum Collection Search [http://www.iwm.org.uk/collections/item/object/1030021223 Private papers of Sir Trevylyan Napier]. Accessed 30 June 2012</ref> הוא הועלה לדרגת אדמירל משנה בנובמבר 1913, הוא התבסס במכללת הצי המלכותי, שהייתה אז בפורטסמות', ובחן את גיוס צי הבית ביוני וביולי 1914.<ref name="iwm" />

נאפייר שירת במלחמת העולם הראשונה, מדצמבר 1914 פיקד על שייטת הסיירות הקלות השנייה ולאחר מכן מפברואר 1915, על שייטת הסיירות הקלות השלישית, ולחם עימה בקרב יוטלנד במאי 1916, לפני קבלת הפיקוד על שייטת הסיירות הקלות הראשונה ביולי 1917 והשתתף עימה בקרב מפרץ הלגולנד השני בנובמבר 1917.<ref></ref> הוא פיקד על כל כוח הסיירות הקלות מינואר 1918 עד אפריל 1919.<ref name="iwm" />

הוא מונה למפקד העליון, תחנת אמריקה ומערב הודו בדצמבר 1919, אך מת במהלך תפקידו ב-30 ביולי 1920. הוא נקבר בבית הקברות המלכותי של הצי בברמודה.

=== חיים אישיים ===
ב-1899 נישא נאפייר למרי אליזבת קולמה-סימור, בתו של סר מייקל קולמה-סימור, הברונט השלישי; נולדו להם בן ושתי בנות.

ב-1911, גם מרי וגם אביה היו עדים במשפט הדיבה הפלילית של אדוארד מייליוס, שכתב על נישואים לפי שמועה ב-1890 של המלך לעתיד ג'ורג' החמישי לאחת מבנותיו של הברונט, מה שהיה הופך את המלך לביגמיסט (מיליוס הורשע).<ref></ref>

== קישורים חיצוניים ==

== הערות שוליים ==

קטגוריה:המסדר הוויקטוריאני המלכותי: חברים
קטגוריה:מסדר האמבט: אבירים וגבירות מפקדים
קטגוריה:אדמירלים בריטים במלחמת העולם הראשונה
קטגוריה:בריטים שנולדו ב-1867
קטגוריה:בריטים שנפטרו ב-1920
יונתן ביטון

יונתן ביטון (נולד ב-7 ביוני 1996) הוא זמר ישראלי, מפיק מוזיקלי וקלידן בלהקת התקווה 6. הוא התמודד בעונה העשירית של הכוכב הבא לאירוויזיון.

== ביוגרפיה ==
יונתן ביטון נולד ב-7 ביוני 1996 וגדל בשכונת רמת אילן בגבעת שמואל. ביטון הוא בנם של גדי ביטון, מרקיד ריקודי עם וכוריאוגרף, ומיכל, מרפאה בעיסוק, ולו שני אחים.

ביטון החל ללמוד לנגן על פסנתר בגיל 6, והמשיך בבגרותו למגמת המוזיקה בתיכון בליך.

הוא החל ליצור מוזיקה בשנת 2012 כשהשתתף בפרויקט ״צעד קדימה״, פרויקט בו חודשו שירים ישראליים שהפכו לריקודי עם.

בין 2014–2017 שירת כזמר-קלידן בלהקה הצבאית של חיל החינוך. ב-2015, במסגרת שירותו כאמן פעיל גם השתתף בפרויקט ״אלה האחים שלי״, שהוקלט במסגרת יום הזיכרון התשע״ה. ביטון הלחין, עיבד, הפיק וביצע את השיר ״אוטובוס אחרון לקריית שמונה״ שנכתב ע״י מאיר שנוולד ז״ל.

בשנת 2020 הוציא את אלבום הבכורה שלו, "15 דקות של תהילה", שאותו הפיק בעצמו. בשנת 2022 הוציא אלבום בשם ״דהרמה״, המורכב משיריו וקטעי קישור. בשנת 2023 חבר לקבוצת נגנים, זמרות וזמרי ליווי, ויחד הוציאו אלבום שנקרא ״מסביב לשולחן״, הכולל ביצועים מסביב לשולחן לשירי ״דהרמה״. ההרכב שמופיע ב״מסביב לשולחן״ הוא ההרכב שעימו ביטון התמודד בעונה העשירית של הכוכב הבא לאירוויזיון, עד שהודח בשלב הספה החמה 2.

ביוני 2024 הוציא את השיר "בימים כאלה".

== דיסקוגרפיה ==
=== אלבומי אולפן ===
* 2020: 15 דקות של תהילה
* 2022: דהרמה

===אלבומי הופעה===
* 2023: Analog Sessions
* 2023: מסביב לשולחן

== קישורים חיצוניים ==
*
*

קטגוריה:מפיקים מוזיקליים ישראלים
קטגוריה:זמרים ישראלים
קטגוריה:מתמודדי הכוכב הבא
קטגוריה:בוגרי תיכון בליך
קטגוריה:גבעת שמואל: אישים
קטגוריה:ישראלים שנולדו ב-1996
הסלמה

מודל ההסלמה הביטחונית של גלסל בצרפתית. מחולק ל-3 קבוצות כשכולן בעלות 3 סעיפים: ניצחון-ניצחון, ניצחון-הפסד, הפסד-הפסד.
הסלמה היא עלייה או התגברות הדרגתית וקבועה של משהו. ברוב הפעמים, המילה "הסלמה" מיוחסת להידרדרות ביטחונית, אך נאמרת גם בהקשרים אחרים.<ref></ref>

== אטימולוגיה ==
מקור המילה "הסלמה" הוא כנראה במילה סולם ובפרט מפרשת חלום יעקב.

אם כי יש מחלוקת על איזה סוג של סולם מדובר.

אחרים טוענים כי המילה "הסלמה" הגיעה מהמילה האכדית Simmiltu שמשמעותה היא מערכת מדרגות.

== כלכלה ==
האינפלציה נכון לאוקטובר 2023
הסלמה כלכלית מתייחסת לעלייה, ירידה או הידרדרות כללית במחיר או בשווי של משהו מסוים, לעיתים כתוצאה מאינפלציה או דפלציה.

== צבא ==
ישנם כמה סוגים לתיאור של הסלמה שנמצאים בשימוש יום-יומי. חיל הנחתים של ארצות הברית (USMC) מחלק את ההסלמה ל-5 רמות שונות:

=== רמה 1: משתף פעולה ===
הנמען מגיב לפקודות מילוליות ומציית להם. הוא נמנע מקרב צמוד.

=== רמה 2: מתנגד (פסיבית) ===
הנמען מתנגד לפקודות מילוליות אך מציית לפקודות הנוגעות במגע. הוא נמנע מקרב.

=== רמה 3: מתנגד (אקטיבית) ===
הנמען מתנגד לפקודות מילוליות אך בעזרת טכניקות שכנוע, הדבר ניתן לשינוי.

=== רמה 4: תוקף (פוגע) ===
הנמען תוקף באופן פיזי את האויב שלו, וניתן להתנגד להתקפות שלו באמצעות טקטיקות הגנה.

=== רמה 5: תוקף (קטלני) ===
הנמען בעל נשק או כלי אשר מסוגל להרוג את אויבו כל עוד הוא נשלט.

== פילוסופיה ==
נושא ההסלמה הוא מוקד עיקרי שבו עוסקת תורת השלום. רבים הולכים בנתיב של השכנת שלום בשביל לבצע דה-הסלמה, גם אם תלוי במחיר מסוים. אחרים רואים בהפגנות, שביתות ופעולות ישירות לא אלימות, דרך התנגדות הומנית. בנוגע להסלמה בין 2 אנשים, הידברות היא לעיתים דרך לבצע דה-הסלמה.

== הערות שוליים ==

קטגוריה:מונחים בסכסוך הישראלי-פלסטיני
קטגוריה:מילים וביטויים בעברית
רוטב קארוזו

טורטליני עם רוטב קארוזו
רוטב קארוזו או סלסה קארוזו (בספרדית: Salsa Caruso) הוא רוטב חם העשוי משמנת, קוטלי חזיר, גבינה, ציר בקר ופטריות. מתכונים עשויים לכלול גם אגוזים או בצל. הרוטב מוגש עם פסטה (בדרך כלל קפלטי).

== היסטוריה ==
=== מקור ===
רוטב קארוזו נוצר לראשונה בשנות ה-50 באורוגוואי, על ידי ריימוּנדו מונטי ממסעדת "מאריו ואלברטו", הממוקמת בצומת הרחובות Constituyente ו-Tacuarembó במונטווידאו. מונטי רצה ליצור מתכון חדש בהתאם למסורת החדשה של המטבח האיטלקי.<ref name="sauce"></ref> המנה נקראה לכבודו של הטנור הנפוליטני המפורסם אנריקו קארוזו (1873–1921) שהיה דמות פופולרית באמריקה הדרומית במהלך סיוריו בשנות העשור השני של המאה ה-20.<ref name="sauce" /><ref></ref>

=== מאפיינים ===
הרוטב נחשב במקור כגרסה של בשאמל, אך טעמו שונה באופן מובהק. מספר סמינרים קולינריים התייחסו לרוטב קארוזו כ"ההמצאה החדשה" והוא זכה להכרה קולינרית בינלאומית. בעשורים האחרונים, הרוטב הפך יותר ויותר פופולרי ברוב מדינות דרום אמריקה ומערב אירופה.

=== תפוצה ===
בשל הרקע התרבותי המשותף הקיים בין אורוגוואי לבין ארגנטינה, אין זה יוצא דופן להיתקל ברוטב קארוזו בתפריטי המסעדות בבואנוס איירס. אפשר למצוא אותו אפילו במסעדות ברזילאיות מסוימות.

== קישורים חיצוניים ==

* [https://web.archive.org/web/20180423055607/http://www.abigslice.com/carusosauce.html מתכון לרוטב קרוזו], באתר A Big Slice.com
* [https://web.archive.org/web/20060923212153/http://www.montevideo.com.uy/homegastronomia_78_1.html מנות אורוגוואי ב"מי מונטווידאו"] 

== הערות שוליים ==

קטגוריה:מאכלי גבינה
קטגוריה:מאכלי בשר חזיר
קטגוריה:רטבים
קטגוריה:המטבח האורוגוואי
בית ספר הידידים של רמאללה

בית ספר הידידים של רמאללה (באנגלית: Ramallah Friends School) הוא בית ספר פרטי בשטח הרשות הפלסטינית הפועל בשני קמפוסים בערים רמאללה ואל-בירה. בית הספר לבנות נחנך ב-1869; בנייתו של בית הספר לבנים החלה ב-1901 ובית הספר נפתח ב-1918. בתי הספר נוסדו על ידי מסיונרים קוויקרים מארצות הברית.

שני הקמפוסים הם כעת מוסדות חינוכיים משותפים ולא מקיימים חינוך נפרד מגדרית. קמפוס אחד משמש כבית ספר יסודי והשני כבית ספר תיכון.

== היסטוריה ==
בית הספר נוסד על ידי אלי וסיביל ג'ונס, זוג קווייקרים שנשלחו לארץ ישראל בשנת 1867 כמיסיונרים חלוצים מטעם "אגודת מפגש הידידים בניו אינגלנד", במטרה להפיץ את "הבשורה" ו"לשרת את האנושות". בדרכם לארץ הקודש סיירו בבריטניה. בעת שהותם באנגליה, קוויקרים בריטים התעניינו מאוד במסעם, וכתוצאה מכך שני קוויקרים נוספים החליטו ללוות אותם, אלפרד לויד פוקס מאנגליה ואלן קלייר מילר מסקוטלנד. בזכות בני לוויה אלה, קוויקרים אנגלים נכנסו אחר כך לפעול בשיתוף פעולה עם חבריהם האמריקאים בהקמת מוסדות חינוך באזור רמאללה. בהמשך דרכם ערכו ביקור בן שלושה חודשים בביירות ובלבנון, שם ביקרו מוסדות חינוך נוצרים ויצרו קשרים עם מיסיונרים שפעלו באזור. אולם בריאותה של סיביל ג'ונס התרופפה, והיא נאלצה לשוב לאנגליה לתקופת החלמה. בשנת 1869 חידשו בני הזוג את השליחות המיסיונרית והגיעו עם משלחת מטעם הקוויקרים לירושלים באפריל אותה שנה.

בתחילת מאי 1869 הגיעה משלחת הקוויקרים לעיירה רמאללה, ושם הסתייעו במדריך ומתורגמן מקומי שהיה חניך בבית הספר של הבישוף סמואל גובאט בירושלים, הם סיירו בכפרים הסמוכים לרמאללה: ג'יפנה, אל-ג'אנייה,
עין עריכ ומקומות נוספים. לאחר סיוריהם ברמאללה ובכפרים שבנפתה, הם גילו עניין באזור. רמאללה ב הייתה עיר נוצרית מובהקת, והעדה המרכזית בה הייתה יוונית-אורתודוקסית אך כמעט לא הייתה בה מערכת החינוך, מקומה הגאוגרפי המרכזי של העיר, וכן תנאי האקלים הנוחים משכו אותם גם כן. והם פתחו את "בית ההכשרה לבנות ברמאללה" במבנה קטן בעיירה.

במהלך האינתיפאדה הראשונה נסגר בית הספר על ידי הרשויות הישראליות - כפי שהיה בכל בתי הספר ברמאללה - בשנים 1988 ו-1989, אך הוא נפתח מחדש לאחר האינתיפאדה.

במהלך האינתיפאדה השנייה שני טילים של צה"ל פגעו במבנה בקמפוס בית הספר באל-בירה.

== תוכנית לימודים ==
בית הספר הציעה בעבר תוכניות לימודים שונות, הן בערבית והן באנגלית. החל משנת 2011, הוא מציע רק את תוכנית הלימודים של הבגרות הבינלאומית, קודם לכן הציע תוכנית לימודים למי שרוצה לגשת לבחינת ה-SAT האמריקאית. בנוסף בעבר נהג להציע תוכניות לימודים לבחינות ממשלתיות המקומיות ברשות, מבחן התאוג'יהי.

==קישורים חיצוניים==

* [https://www.nli.org.il/he/maps/NNL_MAPS_JER990027141360205171/NLI#$FL10590006 מפה על בסיס תצלום אויר] בהפקת חיל ההנדסה המלכותי של צבא בריטניה, 1945 (באנגלית) עם סימון בית הספר (מס' 5 במקרא, גיליון Ramalla and Al Bira)
==הערות שוליים==

קטגוריה:הרשות הפלסטינית: חינוך
קטגוריה:רמאללה
סלמאן קורשיד

סלמאן קורשיד אלם ח'אן (באורדו: سلمان خورشید; נולד ב-1 בינואר 1953) הוא פוליטיקאי הודי שכיהן כשר החוץ של הודו.

== ביוגרפיה ==
סלמאן קורשיד נולד ב-1 בינואר 1953 באליגרה שבאוטר פרדש, למשפחת פוליטיקאים. אביו של קורשיד, , שהיה גם הוא פוליטיקאי הודי שכיהן בין היתר כמושל גואה וקרנאטקה. סבו, זקיר חוסיין, היה נשיא הודו השלישי.

קורשיד למד באוניברסיטת דלהי ולאחר מכן למד משפטים בב באוניברסיטת אוקספורד. לימד משפטים בטריניטי קולג'.

==קריירה פוליטית ==
לאחר שובו להודו, היה קורשיד ליועץ במשרד ראש ממשלת הודו.

בבחירות ללוק סבהה ב-1991 (הבית התחתון של הפרלמנט ההודי) נבחר קורשיד כנציג הקונגרס הלאומי ההודי מטעם מחוז בחירה באוטר פרדש. ביוני 1991 מונה לסגן שר המסחר בממשלת פ"ו נרסימהה ראו, ובינואר 1993 קודם לשר האיחוד לענייני חוץ, משרה המקבילה לשר במשרד החוץ, תפקיד בו החזיק עד לתבוסת הקונגרס בבחירות ללוק סבהה ב-1996, בהן הובס גם הוא.

ב-1999 נבחר לנשיא ועידת הקונגרס של אוטר פרדש, תפקיד בו כיהן עד ל-2000 ושוב מ-2005 עד עד 2008.

קורשיד הצליח להיבחר בשנית ללוק סבהה בבחירות ב-2009. הוא מונה לשר האחראי על המשרד לענייני קואופרטיבים ולשר לעניינים מיעוטים עם השבעת ממשלת מאנמוהאן סינג השנייה.

ב-12 ביולי 2011 מונה לשר המשפטים של הודו, כשהוא ממשיך לכהן כשר לענייני מעוטים אך מפסיק לכהן כשר הפחם.

ב-23 באוקטובר 2012 מונה לשר החוץ בממשלת מאנמוהאן סינג. כיהן בתפקיד עד לאחר הבחירות ללוק סבהה ב-2014 בהם הובסה המפלגה וקורשיד איבד את מושבו בלוק סבהה.

== קישורים חיצוניים ==

== הערות שוליים ==

קטגוריה:שרי החוץ של הודו
קטגוריה:שרי המשפטים של הודו
קטגוריה:חברי הלוק סבהה מאוטר פרדש
קטגוריה:חברי הקונגרס הלאומי ההודי
קטגוריה:מוסלמים הודים
קטגוריה:משפטנים הודים
קטגוריה:שרי ממשלות מאנמוהאן סינג
קטגוריה:ילידי 1953
אייזיאה ליברס

אייזיאה מוריס ליברס (באנגלית: Isaiah Maurice Livers; נולד ב-28 ביולי 1998) הוא כדורסלן אמריקאי המשחק בעמדות הסמול פורוורד והפאוור פורוורד.

==קריירת מכללות==
ליברס נולד בקלמזו שבמישיגן, ובין השנים 2017–2021 למד באוניברסיטת מישיגן. בעונתו הראשונה בקבוצת הכדורסל של האוניברסיטה העפיל עם ה"וולברינס" לגמר טורניר אליפות המכללות בכדורסל, בו הפסידה לאוניברסיטת וילאנובה. בעונתו האחרונה בליגת המכללות, 2020/2021, הוביל את הקבוצה (עם פרנץ וגנר) לרבע גמר טורניר אליפות המכללות עם ממוצעים של 13.1 נקודות, 6.0 ריבאונדים ו-2.0 אסיסטים למשחק.

==קריירה מקצועית==
===דטרויט פיסטונס===
ליברס נבחר בבחירה ה-42 של דראפט ה-NBA{{כ}} 2021, על ידי דטרויט פיסטונס. בתקופתו עם הפיסטונס שותף ב-94 משחקים, וקלע 6.2 נקודות בממוצע למשחק.

בינואר 2024 הועבר עם מרווין באגלי בטרייד לוושינגטון ויזארדס, תמורת דנילו גלינארי ומייק מוסקאלה. באפריל 2024 שוחרר מהקבוצה, בטרם שיחק במדיה.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 	|| דטרויט	|| 19 || 5 || 20.2 || 0.456 || 0.422 || 0.857 || 3.0 || 1.1 || 0.7 || 0.4 || 6.4
|- style="background-color: #EFEFEF;"		||
| 	|| דטרויט	|| 52 || 22 || 23.1 || 0.417 || 0.365 || 0.821 || 2.8 || 0.8 || 0.5 || 0.5 || 6.7
|- style="background-color:#80BFFF; font-weight:bold;"		||
| קריירה || || 71 || 27 || 22.3 || 0.426 || 0.378 || 0.830 || 2.8 || 0.9 || 0.6 || 0.5 || 6.6
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מישיגן
קטגוריה:כדורסלני דטרויט פיסטונס
קטגוריה:בחירות דראפט של דטרויט פיסטונס
קטגוריה:אמריקאים שנולדו ב-1998
אה"מ צ'מפיון (1915)

אה"מ צ'מפיון הייתה סיירת קלה מסדרה C של הצי המלכותי, ששירתה במהלך מלחמת העולם הראשונה. היא הייתה חלק מקבוצת קאליופ של סדרה C.

== בנייה ==
שמונה סיירות קלות הוזמנו עבור הצי המלכותי בתקציב 1913. שש האוניות של סדרת קאליופ השתמשו במנועי טורבינה עם הנעה ישירה קונבנציונלית, אך לשתיים, צ'מפיון וקאליופ, היו תכנוני מנועים ניסיוניים באמצעות הפחתת הילוכים כדי להתאים למהירויות עבודה אופטימליות של טורבינות ומדחפים. זה בעקבות תכנונים ניסיוניים שהוזמנו בשנת 1911 תוך שימוש בטורבינות בלחץ גבוה עם הילוך עבור המשחתות באדג'ר וביבר ובשנת 1912 תוך שימוש בגיר עבור טורבינות בלחץ גבוה ובלחץ נמוך כאחד במשחתות לאונידאס לוציפר. צ'מפיון וקאליופ בדקו עיצובים שונים.

היא נבנתה על ידי Hawthorn Leslie and Company ב-Tyneside, אנגליה, הונחה ב-9 במרץ 1914, הושקה ב-29 במאי 1915 והושלמה בדצמבר 1915.

לצ'מפיון היו שני צירי מדחף, השמאלי מונע מחדר המנועים האחורי והימני מונע מחדר המנועים הקדמי. גיר הגדיל את יעילות המנוע הכוללת, ואיפשר הפחתה בגודל הדוד והטורבינה עבור כוח נתון שסופק על ידי המדחפים, כך שהתכנון הראשוני הפחית את גודל חדר הדוודים והוריד את ההספק הנומינלי שפותח מ-40,000 כוחות סוס (29.8 מגה ואט) ל-37,500 כוחות סוס (28 מגה ואט). עם זאת, במהלך הבנייה בוצעו שינויים כדי להגדיל שוב את קיבולת הדוד ולהוסיף טורבינות שיוט שחזרו לתפוקת הכוח הנומינלית של האוניות ללא הגיר מסדרת קרוליין. מהירות המדחף המרבית הייתה נומינלית של 340 סיבובים לדקה. ניסויים שהשוו בין צ'מפיון לקרוליין הראו כי בהספק מפותח בפועל של 41,000 כוחות סוס (30.6 מגה ואט) בשתי האוניות, צ'מפיון השיגה מהירות של 29.5 קשרים תוך שימוש ב-470 טון דלק ביום, בעוד שקרוליין השיגה מהירות של 29 קשרים באמצעות 550 טון דלק ליום. האונייה יכלה להגיע ל-28 קשרים בהספק הנמוך יותר של 31,000 כוחות סוס (23 מגה ואט).

== היסטוריית שירות ==
=== מלחמת העולם הראשונה ===
צ'מפיון נכנסה לשירות בצי המלכותי ב-20 בדצמבר 1915. היא שובצה בצי הגדול עם השלמתה, ושימשה כמנהיגת שייטת המשחתות ה-13 עד סוף מלחמת העולם הראשונה ועד תחילת 1919. היא לחמה בקרב יוטלנד ב-31 במאי–1 ביוני 1916, במהלכו הייתה גם אוניית הדגל של קומודור (D), המפקד הבכיר של המשחתות של הצי.

=== לאחר המלחמה ===
צ'מפיון שירתה לזמן קצר בשייטת הסיירות הקלות השנייה במהלך 1919. לאחר מכן היא הוצמדה לבית הספר לטורפדו של הצי המלכותי, אה"מ ורנון, מ-1919 עד 1924, ועברה שיפוץ ב-1923. היא הושבתה והושמה תחת שליטת המספנה בפורטסמות' באוקטובר 1924.

במאי 1925, צ'מפיון נכנסה מחדש לשרת כספינת ירי של תותחנים. היא צורפה לבית הספר לאיתות בשנת 1928, ושימשה כמצע מבחן עבור מערכות הירי הראשונות של הצי המלכותי (RPC) באותה שנה. היא הושבתה בדצמבר 1933 והושמה תחת פיקוח המספנה.

=== פירוק ===
צ'מפיון נמכרה ב-28 ביולי 1934 ל-Metal Industries מרוזית', סקוטלנד, לצורך גריטה.

== קישורים חיצוניים ==

קטגוריה:אוניות מלחמה בריטיות במלחמת העולם הראשונה
קטגוריה:סיירות בריטיות
משרד החינוך (הממלכה המאוחדת)

משרד החינוך (באנגלית: Department for Education) משרד בממשלת בריטניה האחראי למתן שירותי חינוך והשכלה לילדים, בשלב הגיל הרך, בתי ספר היסודיים, התיכוניים, ההשכלה הגבוהה, חניכות ומיומנויות רחבות באנגליה.

בראש משרד החינוך עומדת מזכירות המדינה לענייני חינוך. המזכירה הנוכחית היא ג'יליאן קיגן.

== תפקידים ==
תפקידי משרד החינוך:
* הוראה ולמידה לילדים בגיל הרך ובבתי הספר היסודיים.
* הוראה ולמידה לנוער בבתי ספר תיכוניים.
* הוראה, למידה והדרכה לצעירים ולמבוגרים.
* הוראה ולמידה לצעירים ולמבוגרים בהשכלה הגבוהה.
* תמיכה באנשי מקצוע שעובדים עם ילדים, צעירים ולומדים מבוגרים.
* לעזור לילדים וצעירים מוחלשים להשיג יותר.
* לוודא ששירותים מקומיים מגנים ותומכים בילדים.

== סוכנויות בת ==
למשרד החינוך מספר סוכנויות בת אשר מסייעות לו בביצוע משימתו:
* הסוכנות למימון מיומנויות חינוך – אחראית על מימון ספקי חינוך ומיומנויות באנגליה.
* הסוכנות לבחינה והערכה – המשמשת כגוף מקצועי האמון על המדידה וההערכה של מערכת החינוך הבריטית.
* הסוכנות להסדרת הוראה – אחראית על הסדרת מקצוע ההוראה, בית הדין המשמעתי למורים, והנפקת רישיונות ותעודות הוראה.
* מועצת ההכשרה בענף הבנייה – אחראית על ההכשרה בתעשייה לענף הבנייה.
* מועצת ההכשרה ההנדסית – אחראית על הכשרת מהנדסים.
* המשרד לטוהר הבחינות – מסדיר את תחום, הבחינות והמבחנים באנגליה ואחראי על טוהר הבחינות במערכת החינוך הבריטית.
* LocatED – חברת נכסים בבעלות ממשלתית, האחראית על רכישה ופיתוח קרקעות באנגליה כדי לסייע בעמידה בהתחייבות הממשלה לבנות בתי ספר חדשים בחינם.
* האקדמיה הלאומית Oak – עובדת עם מורים ברחבי המדינה, ומעניקה להם ולתלמידיהם גישה למשאבי תוכנית לימודים דיגיטלית באיכות גבוהה שהם בחינם, וניתנים להתאמה.
* משרד הסטודנטים – מוסד עצמאי האחראי לאסדרת תחום השכלה גבוהה.
* לשכת נציב הילד – אחראית לקידום הזכויות, השקפותיהם והאינטרסים של ילדים במדיניות או בהחלטות המשפיעות על חייהם.
* ארגון העובדים הסוציאליים אנגליה – אחראית להסדיר את תחום העובדים סוציאליים באנגליה.
* חברת SLC – ארגון ללא מטרות רווח בבעלות ממשלתית המנהל הלוואות ומענקים לסטודנטים במכללות ובאוניברסיטאות בבריטניה.
* מוסד הביקורת של המורים בבית הספר – מגיש המלצות לגבי השכר, החובות המקצועיות וזמני העבודה של מורים בבתי ספר באנגליה ומדווח למזכיר המדינה לחינוך ולראש הממשלה.

== קישורים חיצוניים ==
* 

== הערות שוליים ==

קטגוריה:משרדי ממשלת בריטניה
קטגוריה:משרדי חינוך
מרתה פטראו

מרתה פטראו (ברומנית: Marta Petreu, נולדה ב-14 במרץ 1955) היא פילוסופית, היסטוריונית, מבקרת ספרות ומשוררת רומנית. פרופסור לפילוסופיה באוניברסיטת באבש-בויאי בקלוז'-נאפוקה.

==קורות חייה==
נולדה בשם רודיקה מרתה קרישאן, ולאחר נישואיה שינתה את שמה למרתה ורטיק. מרתה פטראו הוא שם העט שלה.

בצעירותה הייתה חלק מהקבוצה הספרותית "אכינוקס" שפעלה באוניברסיטת באבש-בויאי מתוך גישה של חופש אקדמי ויצירתי, בתקופה בה רומניה הייתה נתונה תחת שלטון קומוניסטי שהנהיג משטר של צנזורה ודיכוי.

בשנת 1992 קיבלה תואר דוקטור לפילוסופיה מאוניברסיטת בוקרשט על עבודתה בנושא "ערכים אסתטיים באנמורפוזה של הלוגיקה", בהנחייתו של יון יאנושי. פטראו היא פרופסור להיסטוריה של הפילוסופיה הרומנית באוניברסיטת באבש-בויאי בקלוז'-נאפוקה. בין השאר חקרה את ההיסטוריה של הפשיזם, ופרסמה בשנת 2004 את הספר "העבר המרושע: הפילוסוף צ'וראן ועליית הפשיזם ברומניה".

משנת 1990 היא העורכת של כתב העת הספרותי "אפוסטרוף".

פרסמה ספרים רבים על פילוסופיה והיסטוריה, וכן שמונה ספרי שירה ושני רומנים. שיריה תורגמו לשפות רבות, בהן איטלקית, אנגלית, גרמנית, צרפתית ורוסית.

פטראו זכתה בפרסים ספרותיים רבים, בהם פרס איגוד הסופרים ברומניה (בשנים 1981 ו-1997) ופרס על שם מיכאי אמינסקו (2021). על פעילותה החברתית זכתה בשנת 2001 בפרס זכויות האדם על שם ליליאן הלמן ודשיל האמט.

מקבץ שירים של פטראו ראה אור בעברית בשנת 2018 בספר "כמו מים שאצורים בכפות הידיים — מבחר מהשירה הטרנסילבנית בת־זמננו", בתרגומם של משה ב. יצחקי ופאול פרקש. בשנת 2022 ראה אור בעברית ספר ובו אוסף משיריה, בשם "הבדידות היא ארץ חצויה", אף הוא בתרגומם של יצחקי ופרקש.

==קישורים חיצוניים==

==הערות שוליים==

קטגוריה:היסטוריוניות רומניות
קטגוריה:פילוסופים רומנים
קטגוריה:משוררות רומניות
קטגוריה:סופרות רומניות
קטגוריה:ילידות 1955
סומאנהלי מאלהיה קרישנה

סומאנהלי מאלהיה קרשינה (בקאנדה: ಎಸ್.ಎಂ.ಕೃಷ್ಣ; נולד ב-1 במאי 1932) הוא פוליטיקאי הודי שכיהן כשר החוץ של הודו, כמושל מהאראשטרה וכראש השרים של קרנאטקה.

== ביוגרפיה ==
סומאנהלי מאלהיה קרשינה נולד ב-1 במאי 1932. הוא למד במכללת המהראג'ה במייסור ממנה קיבל תואר ראשון באומנות ולאחר מכן קיבל תואר במשפטים מאוניברסיטת בנגלור. הוא למד גם ב בטקסס ובבית הספר למשפטים של אוניברסיטת ג'ורג' וושינגטון, תחת תוכנית פולברייט. לאחר שובו להודו לימד כפרופסור למשפט בין לאומי במכללה בבנגלור.

ב-1962 נבחר קרישנה ל כעצמאי, כשהוא מביס מועמד של הקונגרס הלאומי ההודי. בבחירות ללוק סבהה ב-1967 התמודד כמועמד מפלגת פרג'ה הסוציאליסטית, אך הובס בידי מועמד הקונגרס. הוא נבחר ללוק סבהה בבחירות מיוחדות שהתקיימו לאחר מות הזוכה ב-1968. לאחר פיזור הלוק סבהה הצטרף לקונגרס הלאומי ההודי (R), ובבחירות ב-1971 נבחר מטעמו. ב-1972 התפטר מהלוק סבהה על מנת לשמש כשר בממשלת קרנאטקה. בעקבות כך נבחר ל. בשני המשרות החזיק עד 1977.

בבחירות ב-1980 שב ונבחר ללוק סבהה. כיהן כשר מדינה, משרה המקבילה לשר במשרד, במשרד התעשייה ולאחר מכן כשר מדינה במשרד האוצר עד 1985.

ב-1984 שב ונבחר ל, וב-1989 נבחר ליושב ראש האספה, תפקיד בו החזיק עד למינויו לסגן ראש השרים במדינה ב-1992.

ב-1996 נבחר לרג'יה סבהה, בו כיהן עד לאחר ניצחון הקונגרס בחירות לאספה המחוקקת בקרנאטקה באוקטובר 1999, וקרישנה, ששימש כנשיא הקונגרס במדינה, נבחר לראש השרים של המדינה. כיהן בתפקיד במשך כחמש שנים, עד לאחר הבחירות באפריל 2004, בהם הייתה מפלגת העם ההודית למפלגה הגדולה ביותר אך נכשלה בניסיונה להקים קואליציה, והקונגרס והג'נטה דאל (חילונית) הקימו קואליציה אך לא בראשותו.

בדצמבר 2004 מונה למושל מהאראשטרה.

במאי 2009 מונה לשר החוץ בממשלת מאנמוהאן סינג השנייה. ב-26 באוקטובר 2012 התפטר ממשרת שר החוץ. לקראת הבחירות ללוק סבהה ב-2019 אמר כי פרש מהממשלה בגלל מעורבותם של רהול גנדי, למרות שבעת כהונתו בממשלה אמר כי רוצה בהצטרפותו לממשלה.

בינואר 2017 עזב את הקונגרס, ובמרץ חבר למפלגת העם ההודית.

בינואר 2023 הודיע על פרישתו מפעילות פולטית.

== פרסים והוקרה ==
בינואר 2023 הוענק לו עיטור פדמה ויבהושן על ידי ממשלת הודו.

== חיים אישיים ==
באפריל 1964 נישא קרישנה לפמה ולהם שתי בנות.

== קישורים חיצוניים ==
* 

== הערות שוליים ==

קטגוריה:שרי החוץ של הודו
קטגוריה:ראשי שרים מטעם הקונגרס הלאומי ההודי
קטגוריה:ראשי ממשלות המדינות והטריטוריות של הודו
קטגוריה:מושלי המדינות והטריטוריות של הודו
קטגוריה:חברי הלוק סבהה מקרנאטקה
קטגוריה:חברי הרג'יה סבהה
קטגוריה:משפטנים הודים
קטגוריה:שרי ממשלות מאנמוהאן סינג
קטגוריה:ילידי 1932
Box of Tricks

Box of Tricks הוא המארז השלישי של להקת הרוק הבריטית קווין, אשר יצא לאור ב-26 במאי 1992<ref></ref>.

== תכולת המארז ==
המארז מכיל את אלבום האוסף The 12" Collection, גרסה מקוצרת בת 56 דקות ו-48 שניות של סרט ההופעה Live at the Rainbow '74, סיכה בצבעי אדום וזהב, פאץ', ספר בן 32 עמודים עם תמונות של חברי הלהקה, חולצת כותנה שחורה עם הדפס זהוב של סמליל הלהקה וכרזה בגודל 67.5X92.5 ס"מ<ref></ref>.

== רשימת השמעה ==

== הערות שוליים ==

==קישורים חיצוניים==

קטגוריה:אלבומי אוסף מ-1992
קטגוריה:אלבומי קווין
קטגוריה:מארזי תקליטורים
קטגוריה:אלבומי אוסף באנגלית
קטגוריה:אלבומי חברת פרלופון
דואפ רית'

דוּאַפּ תומאס רית (באנגלית: Duop Thomas Reath; נולד ב-26 ביוני 1996) הוא כדורסלן אוסטרלי המשחק בקבוצת פורטלנד טרייל בלייזרס מליגת ה-NBA, בעמדת הסנטר.

==ביוגרפיה==
רית' נולד בכפר ואאט (Waat) שבדרום סודאן, ובגיל 9 עבר עם אביו וששת אֶחיו לפרת', אוסטרליה.

===קריירת מכללות===
בשנת 2014 עבר להתגורר בארצות הברית, על מנת להשתתף בליגת המכללות האמריקאית. בין השנים 2014–2016 למד במכללת לי שבבייטאון, טקסס, ובשנתיים הבאות למד באוניברסיטת המדינה של לואיזיאנה. בשתי עונותיו בקבוצת האוניברסיטה רשם ממוצעים של 12.3 נקודות, 5.8 ריבאונדים ו-1.2 חסימות למשחק.

===קריירה מקצועית===
לאחר שלא נבחר בדראפט ה-NBA{{כ}} 2018, הצטרף רית' לקבוצת FMP בלגרד מליגת העל הסרבית.

לאחר שנתיים עבר לכוכב האדום בלגרד, עמה זכה בשנת 2021 באליפות הליגה האדריאטית ובאליפות ליגת העל הסרבית.

בעונת 2021/2022 שיחק בקבוצת אילוורה הוקס מליגת העל האוסטרלית. ב-28 משחקיו בקבוצה קלע 15.0 נקודות בממוצע למשחק.

בעונת 2022/2023 עבר לשחק בצ'ינגדאו איגלס מליגת העל הסינית, במדיה קלע 18.2 נקודות למשחק.

באפריל 2023 הצטרף לאל ריאדי ביירות, והוביל אותה לזכייה באליפות ליגת העל הלבנונית, כשקלע 29 במשחק הגמר המכריע.

באוקטובר 2023 חתם על "חוזה דו-כיווני" בפורטלנד טרייל בלייזרס מליגת ה-NBA.

===נבחרת לאומית===
רית' ייצג את נבחרת אוסטרליה בכדורסל באולימפיאדת טוקיו (2020), וזכה עמה במדליית הארד.

כמו כן השתתף עם נבחרת אוסטרליה בגביע העולם בכדורסל 2023.

==קישורים חיצוניים==

==הערות שוליים==

קטגוריה:כדורסלנים אוסטרלים
קטגוריה:דרום סודאן: כדורסל
קטגוריה:כדורסלני אוניברסיטת המדינה של לואיזיאנה
קטגוריה:כדורסלני הכוכב האדום בלגרד
קטגוריה:כדורסלני צ'ינגדאו איגלס
קטגוריה:כדורסלני פורטלנד טרייל בלייזרס
קטגוריה:שחקני NBA שלא נבחרו בדראפט
קטגוריה:כדורסלני נבחרת אוסטרליה
קטגוריה:זוכי מדליית ארד אולימפית אוסטרלים באולימפיאדת טוקיו (2020): כדורסל
קטגוריה:אוסטרלים שנולדו ב-1996
נהר הדמעות

"נהר הדמעות" הוא שיר שהוקלט על ידי הזמרים הישראלים פאר טסי ושלמה ארצי. השיר יצא לאור ב-15 בינואר 2024, במהלך מלחמת חרבות ברזל.

== רקע וכתיבה ==
ב-12 בינואר 2024, נמסר כי הזמרים הישראלים, פאר טסי ושלמה ארצי, ישירו יחד דואט. בתחילה, טסי השמיע לארצי סקיצה ראשונה מתוך השיר. לאחר מכן, ארצי הסכים לבצע, לכתוב ולהפיק יחד עם טסי את השיר. תוכנו הלירי של השיר מתבטא על מלחמת חרבות ברזל. השיר יצא לאור ב-15 בינואר 2024.

== מיקומי שיא ==

== ראו גם ==
* מלחמת חרבות ברזל במוזיקה

== קישורים חיצוניים ==
* 

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי שלמה ארצי
קטגוריה:שירי פאר טסי
קטגוריה:דואטים
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי פאר טסי
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהולחנו על ידי פאר טסי
קטגוריה:שירים שהופקו על ידי מתן דרור
קטגוריה:שירי מלחמת חרבות ברזל
קטגוריה:שירים על בכי
קטגוריה:סינגלים בהוצאת הד ארצי
ישראל סג"ל פרנקל

רבי ישראל סג"ל פרנקל (או: ישראל הלוי קאפעלמאן, או: ישראל קאפלש; בערך ה'ת"ג – י"ב באב ה'תנ"ו, אוגוסט 1696) היה מגולי גירוש ווינה, ונדבן יהודי אוסטרי, מרא דאתרא, אב"ד וראש ישיבה. כיהן ברבנות בגרמניה, מוראביה ובליטא.

== תולדותיו ==
נולד בווינה שבממלכת הבסבורג (כיום אוסטריה) ליהודי העשיר ביותר בווינה בעת ההיא, השתדלן רבי יעקב קאפיל סג"ל פרענקיל, ולאמו מרת צארטל. לא ידוע שנת לידתו.

בשנת תכ"ג נישא לחיילה בת ר' יהודה רייז מפיורדא, תושב ווינה.

למד אצל רבי יעקב ז"ק בן רבי בנימין זאב ווילנער אשכנזי (אביו של רבי צבי הירש אשכנזי בעל חכם צבי), תלמידו של רבי יעקב מלובלין (אביו של הרבי ר' העשיל).

לפני שנת תכ"ו היה מכהן כראש ישיבה בבית מדרשו שבנה אביו יחד עם הגאון הרב אפרים הכהן (רב קהילת אובן) מחבר ספר שער אפרים.

ביתו היה פתוח לרוחה, והחזיק ידי לומדי תורה מכיסו, והעמיד תלמידים הרבה.

בשנת 1670 (ה'ת"ל) התרחש גירוש ווינה על ידי לאופולד הראשון, קיסר האימפריה הרומית הקדושה, ור' ישראל יחד עם משפחתו המורחבת גלו לעיר פיורדא. ושימש שם כדיין ומרביץ תורה, עד שנת ת"מ, ובערך בשנת ת"מ נתקבל לאב"ד העלישויא. בערך בשנת תמ"ח היה ר"מ ואב"ד באונגריש-ברוד, ומשם הלך לפינסק.
ובשנת תנ"ו חזר לגרמניה ושימש כאב"ד בקהילת הייצפלד (היידינגספעלד) ומדינת וירצבורג, ונפטר בה ביום שישי ערב שבת, בי"ב באב ה'תנ"ו, ונטמן בבית הקברות היהודי בעיר אללערסהיים .

בשנת תנ"ו מכר למחותנו שמואל אופנהיימר את הבית הקברות היהודי ברוסאו שקנה הוא ואחיו ר' יצחק זעקיל סג"ל וגיסו רבי חגי חנוך לאחר גירוש ווינה.

הוא תיקן מי שברך למי שלא שתה סתם יינם.

בספר זיכרון של ביהכ"נ הישנה בפיורדא כתוב:

ור' משה מיינסטרס בעל "פנים מסבירות" כותב בהקדמתו:

==משפחתו==
* בנו - ר' שמעון (חתן הקצין ר' בער אופנהיים מוורמייזא), אב"ד גראפפעלד, וגליל שווארצנבערג (או, במגילת יוחסין למשפחת פרנקל הירצפעלד, הייצפעלד=היידינגספעלד), ואחר מות אביו, היה אב"ד ווירצבורג והמדינה.
* בנו - ר' יששכר בערמן, אב"ד קיצינגען.
* בנו - ר' ליב.
* בתו - מרת אסתר, אשת ר' יצחק סג"ל, אב"ד איטינגן.
* חתנו - ר' שניאור פייבש ב"ר יוסף, אב"ד קראמוי, וויצנהויזן.
* אחיו - ר' דוד יצחק זעקל. בנו הוא ר' יששכר ברמן בעל "מטה יששכר", מפיורדא.
* אחותו - מרת אסתר, אשת ר' בנימן וואלף ב"ר אנשיל בן הרב אהרן שמעון שפירא אב"ד ור"מ דפראג.
* אחותו - מרת ריטשל, אשת ר' חגי חנוך אב"ד במברג, הנאו.

==לקריאה נוספת==
* מגילת יוחסין של ר' מאיר פערלס, בתוך: מטה משה, זולקוה, תק"ה. ונדפס גם ב
*
*צבי הירש הלוי הורוויץ, העלישויא, בתוך: לתולדות הקהילות בפולין, ירושלים: מוסד הרב קוק, תשל"ח, עמ' 553.
*יעקב קופל דושינסקי, תולדות הגאון ר' דוד אופנהיימער, בודפשט, תרפ"ב, עמ' 47.
*ר' משה ב"ר מאיר שוחט, מגילת יוחסין למשפחת פראנקל-שפירא, בתוך: קובץ קרן ישראל, א, עמ' קיז, ומקורו ב: Monatsschrift für Geschichte und Wissenschaft des Judentums, 1911, עמ' 350-351.
*
* בנימין שלמה המבורגר, הישיבה הרמה בפיורדא, מכון מורשת אשכנז תש"ע, כרך א, עמ' 215-216.
*בנימין שלמה המבורגר, מבוא לספר מטה יששכר, נתניה, תשמ"ה.

== הערות שוליים ==

קטגוריה:אנשי עסקים יהודים אוסטרים
קטגוריה:וינה: אישים
קטגוריה:נדבנים יהודים אוסטרים
קטגוריה:וינה: רבנים
קטגוריה:נפטרים ב-1696
שנג'ואו 15

שנג'ואו 15 (בסינית: 神舟十五号, פיניין: Shénzhōu 15) היא טיסת חלל סינית ששוגרה ב-29 בנובמבר 2022. בצוות היו שלושה טייקונאוטים של צבא השחרור העממי בטיסה לתחנת החלל טיאנגונג לשהייה של כחצי שנה.

המשימה כללה ביקור בתחנת החלל, פירוק חלליות מטען, פעילות חוץ-רכבית וביצוע מחקרים.

לפני השיגור חללית שימשה חללית חירום לשנג'ואו 14.

== צוות ==
* פיי ג'ונלונג - מפקד הצוות
* דן צינמין (Deng Qingming) - מהנדס טיסה
* צ'זאן לו (Zhang Lu)- מהנדס טיסה

==תיאור משמימה==
החללית שוגרה ב-29 בנובמבר מכן שיגור מס' LA-4 במרכז שיגור הלוויינים ג'יוצ'ואן בעזרת משגר מדגם צ'אנגג'נג 2F. לאחר כ-6 שעות החללית התחברה לתחנת החלל. בהמשך נפתחו הפתחים וצוות החללית עבר לתחנת החלל. באותה עת בתחנת החלל שהה צוות של חללית "שנג'ואו 14". החלה העברה מסודרת של אחריות על תחנת החלל לצוות החדש. ב-4 בדצמבר חללית "שנג'ואו 14" עם צוותה עזבו את תחנת החלל. צוות "שנג'ואו 15" החל בעבודה הסדירה.

במשך פעילות הצוות לתחנת החלל הייתה מחוברת חללית מטען Tianzhou-5 וצוות פעל לפירוק המטען שלה. היא עזבה את תחנת החלל בספטמבר 2023.

ב-9 בפברואר 2023 פיי ג'ונלונג וצ'זאן לו ביצעו פעילות חוץ-רכבית שנמשכה כ-7 שעות. המטרה הייתה התקנת ציודים נוספים בחלק החיצוני של מודול Mengtian.

ב-28 בפברואר 2023 פיי ג'ונלונג וצ'זאן לו ביצעו פעילות חוץ-רכבית נוספת. לא דווח על משך הפעילות ומטרתה.

ב-30 במרץ 2023 פיי ג'ונלונג וצ'זאן לו ביצעו פעילות חוץ-רכבית נוספת. לא דווח על משך הפעילות ומטרתה.

ב-15 באפריל 2023 פיי ג'ונלונג וצ'זאן לו ביצעו פעילות חוץ-רכבית נוספת. לא דווח על משך הפעילות שמהלכה הותקנו ציודים נוספים בחלק החיצוני של תחנת החלל.

ב-10 במאי לתחנת החלל שוגרה חללית מטען Tianzhou-6 שהתחברה לתחנת החלל.

ב-30 במאי לתחנת החלל הגיע חללית שנג'ואו 16. החל תהליך מסודר של העברת אחריות על תחנת החלל צוות החדש. 

ב-3 ביוני חללית התנתקה מתחנת החלל ונחתה בהצלחה באזור מדבר גובי עם אותו צוות שהיה בהמראה.

== קישורים חיצוניים ==

* [http://www.spacefacts.de/mission/english/shenzhou_15.htm תיאור המשימה באתר spacefacts]
* [https://www.space.com/china-shenzhou-15-astronauts-third-spacewalk-tiangong סרטונים על פעילות חוץ רכבית שבוצע]
== הערות שוליים ==

קטגוריה:חלליות סיניות
קטגוריה:תוכנית שנג'ואו
קטגוריה:2022 במדע
קטגוריה:2022 ברפובליקה העממית של סין
קטגוריה:2023 במדע
יצחק בן חיים אבולעפיה

רבי יִצְחָק אַבּוּלְעָפְיָה היה מחכמי ומנהיגי הקהילה היהודית בטבריה, מחליפו של חיים אבולעפיה בהנהגת חצר היהודים בטבריה.

== קורותיו ==
נולד, כנראה, בצפת, בנם הבכור של רחל וחיים אבולעפיה. בילדותו עבר לאיזמיר עם אביו, שכיהן שם כרב הקהילה, ועלה עמו לארץ ישראל בשנת 1740 לאחר קריאתו של דאהר אל-עומר להקים מחדש את היישוב היהודי בטבריה. בשנת 1743 יצא בשליחות קהילתו, בין היתר לסוריה. בראשית שנת 1744, עת שהה בדמשק, נקרא על ידי אביו חזרה לטבריה להחליפו בראשות הקהילה. מצוטט כי התברך על ידי אביו בברכת "חזק ואמץ בעד עמנו ובעד עיר אלוהינו". זמן לא רב לאחר מכן נפטר חיים אבולעפיה, ויצחק התמנה תחתיו לראשות הקהילה על ידי דאהר אל-עומר, ואותה הנהיג יחד עם אחיו, יששכר אבולעפיה.

בנו, חיים נסים אבולעפיה, היה אף הוא רב בטבריה והראשון לציון.

אבולעפיה חיבר פירוש על ספר יראים מאת רבי אליעזר ממיץ בשם "פחד יצחק".

==הערות שוליים==

קטגוריה:משפחת אבולעפיה
קטגוריה:טבריה: רבנים
קטגוריה:שד"רים
קטגוריה:אנשי היישוב הוותיק ילידי ארץ ישראל
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
קטגוריה:אנשי היישוב הוותיק ילידי ארץ ישראל במאה ה-17
קטגוריה:יהודים בארץ ישראל במאה ה-18
אירית בן-אהרון

אירית בן-אהרון היא אונקולוגית ישראלית, מנהלת האגף האונקולוגי על שם יוסף פישמן בבית החולים רמב"ם. בן-אהרון היא פרופסור מן המניין בפקולטה לרפואה בטכניון, באונקולוגיה המתמחה בממאירויות מערכת העיכול.

== ביוגרפיה ==
בן-אהרון בוגרת אוניברסיטת תל אביב במסלול MD PHD, בתוכנית ייחודית ללימודי דוקטורט משולבים באוניברסיטת תל אביב והמכונים הלאומיים לבריאות (NIH) של ארצות הברית והשלימה לימודי דוקטורט באונירבסיטת תל אביב בביולוגיה התפתחותית ופוריות בהנחיית פרופסור רות שלגי ופרופסור מיטשל אדי.<ref name=":0"></ref>

את ההתמחות באונקולוגיה ביצעה במרכז דוידוף, בבית חולים בילינסון. בן-אהרון הייתה חלק מ"תוכנית הכוכבים" של שירותי בריאות כללית והייתה עמיתת מחקר במכון דנה-פרבר לסרטן בבוסטון, ארצות הברית שם התמחתה באונקופוריות.

לאחר מכן עשתה התמחות על במרכז הסרטן ממוריאל סלואן קטרינג בניו יורק, ארצות הברית כעמיתת תוכנית פולברייט בתחום ממאירויות מערכת העיכול וביולוגיה של סרטן בצעירים. עם שובה לארץ מונתה לנהל את תחום ממאירויות מערכת העיכול במרכז דוידוף (2016–2018) והייתה פרופסור חבר באוניברסיטת תל אביב, וחוקרת את תחום הסרטן בצעירים.<ref></ref>

ב-2018 מונתה למנהלת האגף האגף האונקולוגי על שם יוסף פישמן בבית החולים רמב"ם.<ref></ref>

ב-2023 מונתה לעורכת הראשית של ESMO Gastrointestinal Oncology, כתב עת של האיגוד האירופי לאונקולוגיה קלינית, הכולל יותר מ-25 אלף רופאים מומחים באונקולוגיה מכ-160 מדינות.

בן-אהרון חברה ברשת 8400, ומקדמת פרויקטים לאומיים בתחום רופאים-חוקרים.

== חיים אישיים ==
בן-אהרון, נשואה לאפי, אם ל-3, מתגוררת בהוד השרון.

== מחקריה ==
בן-אהרון רופאה-חוקרת ומובילה מחקרים רבים בתחום סרטן בצעירים וחקר מגנוני רעילות של הטיפולים. ב-2017 מונתה ראש כח המשימה לסרטן בצעירים בקבוצת ממאירויות מערכת העיכול של ארגון EORTC האירופאי לחקר הסרטן. היא פעילה מאד באיגוד האונקולוגי האירופאי (ESMO) בתחום ממאירויות מערכת העיכול וסרטן בצעירים. היא מקדמת מאד את תחום הטיפול בצעירים חולי סרטן והתכנית החלוצה בתחום נפתחה ברמב"ם ב-2019. בנוסף היא חברה באיגוד הישראלי לאונקולוגיה קלינית ורדיותרפיה, חברה באיגוד האמריקאי לאונקולוגיה קלינית (ASCO), חברה באיגוד האמריקאי לחקר הסרטן (AACR).

פרופ' בן-אהרון מובילה מחקר תרגומי, העוסק בהשפעות הטיפולים הכימותרפיים והביולוגיים על כלי דם ופוריות, ועוקבת אחר התופעות בחולי סרטן צעירים. כמו כן, במעבדתה בטכניון נלמדות בהשפעות טיפולים כימותרפיים בהריון על השליה והעובר. בן-אהרון חוקרת ראשית במחקרים אודות סרטן מערכת העיכול בצעירים, שנמצא בעולם במגמת עלייה בעשור האחרון, ומחקריה נעשים בשיתופי פעולה עם חוקרים במרכזי סרטן מובילים בעולם.<ref></ref><ref></ref>

בן-אהרון פרסמה למעלה מ-100 מאמרים וזכתה למענקי מחקר בינלאומיים תחרותיים רבים.<ref></ref>

== קישורים חיצוניים ==
* [https://www.rambam.org.il/departmentsandclinics/oncologydivision/?itemid={92ea5494-9305-4a7b-8ccd-3ba10781562d} אירית בן-אהרון] באתר רמב"ם
* [https://www.researchgate.net/scientific-contributions/Irit-Ben-Aharon-2076906126 אירית בן-אהרון] באתר ResearchGate
* 

== הערות שוליים ==

קטגוריה:אונקולוגיות ישראליות
קטגוריה:סגל רמב"ם - הקריה הרפואית לבריאות האדם
קטגוריה:סגל הטכניון: רפואה
קטגוריה:הוד השרון: אישים